Senza lavur

Dad Anita Simeon

Senza lavur
smatgà a l’ur

il futur nun è segir
l’existenza dependa d’almosnas
da la bainvulientscha da nunenconuschents

Senza lavur
smatgà a l’ur

l’in di ch’in bun lavurer chatta adina lavur
l’auter di: “Jau na sai betg ta gidar – stos sez guardar”
il terz di: “Ti es in smarschun, cugliun, in senza passiun.”

Senza lavur
smatgà a l’ur

smatgà a l’ur da lur societad
en la quala la prestaziun vala tut
e las qualitads umanas na valan nagut

Senza lavur
smatgà a l’ur